પ્રાપ્ત વિગતો મુજબ મોરબીના ખાનપર ગામે સ્મશાનની જમીન ફાળવણીને લઈ ચાલતા વિવાદમાં ગઈકાલે અડધી રાત્રે મળેલી બેઠક પડી ભાંગ્યા બાદ આજે સવારે દલિત આગેવાનોએ ચીમકી મુજબ મૃતદેહની દફનવિધિ કલેકટર કચેરીમાં કરવાની તૈયારી સાથે પાવડા, ત્રિકમ અને કોદાળી સહિતના સાધનો સાથે કચેરીમાં ૧૦૦ થી વધુ લોકોએ ધામા નાખતા અજંપા ભરી સ્થિતિ વચ્ચે ચાંપતો પોલીસ બંદોબસ્ત ગોઠવાયો હતો બીજી તરફ દલિત સમાજના આગેવાનો સાથે મિટિંગનો દૌર સતત ચાલુ રાખવામાં આવ્યા બાદ પાંચેક કલાકની લાંબી મંત્રણાને અંતે દલિત સમાજના સ્મશાન માટે ખાનપર સર્વે નમ્બર – ૨ ની જમીનમાં વધારાની ૨૦ ગુઠા જમીન ફાળવવા નિર્ણય કરતા દલિત આગેવાનોએ સમાધાન કારી વલણ અપનાવી ડાયાભાઇ પમાભાઈ નામના દલિત વૃદ્ધની લાશ સ્વીકારી હતી અને કલેકટર તંત્ર અને પોલીસ તંત્રએ હાશકારો લીધો હતો